Inflasie | Solidariteit Blog
Sleutelwoord Argief vir 'inflasie'
Dís hoe die VPI-inflasiemandjie verander het
Gepubliseer deur Paul Joubert op 7 Maart 2013 in Ekonomie.	1 Kommentaar
Vorige VPI-mandjie. Kliek om te vergroot.
Nuwe VPI-mandjie. Kliek om te vergroot.
Een manier waarop gepoog word om die dalende waarde van geld (inflasie) te kwantifiseer, is deur die verbruikersprysindeks (VPI). Die VPI bestaan uit 'n kombinasie, die sogenaamde "mandjie", van pryse van goedere en dienste wat verbruikers in 'n land aankoop. Aan elkeen van die pryse word 'n gewig toegeken na gelang van hoe groot die gedeelte is wat dit van die gemiddelde verbruiker se jaarlikse uitgawes uitmaak. Die syfer wat in die algemeen as "die inflasiesyfer" bekendstaan, is dan die verskil tussen die vlak van hierdie indeks in 'n spesifieke maand teenoor die vlak wat dit 12 maande gelede was.
Vergelykings van die vlak van die VPI is maar net een manier om te probeer vasstel hoeveel die waarde of die koopkrag van geld gedurende 'n spesifieke tydperkafgeneem het (inflasie). Lees verder 'Dís hoe die VPI-inflasiemandjie verander het'
Petrolgeld of tyd – wat is die belangrikste?
Gepubliseer deur Paul Joubert op 4 September 2012 in Ekonomie.	0 Kommentare
"Sal jy vir betaling van R40 vir 'n uur in jou kar sit en niks doen, dalk na die radio luister, in 'n veilige, gratis parkeerterrein op pad huis toe van die werk af vanaand?"
In antwoord op hierdie vraag het 'n (totaal onverteenwoodigende) klein steekproef van mense beslis geantwoord: "Nee, ek sal nie – dis heeltemal te min vergoeding vir my kosbare tyd!"
Hierdie reaksie toon hoe mense bewus is van hul beperkte voorraad van tyd. Elke dag het net 24 ure, en keuses oor wat met elke onvervangbare uur gedoen sal word, word voordurend gemaak. Die groep wat die bostaande vraag beantwoord het, het blitsig besluit dat 'n uur in die aand by die huis veel meer kosbaar is as 'n addisionele R40 in hul beursies. Lees verder 'Petrolgeld of tyd – wat is die belangrikste?'
2008 steeds petrolprys se mees onlangse hoogtepunt
Gepubliseer deur Paul Joubert op 16 Augustus 2012 in Ekonomie.	0 Kommentare
Die huidige petrolprys van R10,83 per liter 93-oktaan in Gauteng is laer as die prys van R10,50 per liter wat in Julie 2008 bereik is. Hierdie stelling lyk op die oog af belaglik, want R10,83 is tog duidelik 33c meer as R10,50. Indien daar egter in ag geneem word dat die waarde – die koopkrag – van elke rand intussen gedaal het, kom die verklaring na vore. Lees verder '2008 steeds petrolprys se mees onlangse hoogtepunt'
Begroot vir petrol van R9 tot R13 per liter
Gepubliseer deur Paul Joubert op 19 April 2012 in Ekonomie.	0 Kommentare
Petrolpryse bly 'n omstrede kwessie. Talle algemene vrae hieroor is al hier in vorige artikels beantwoord. 'n Besonder praktiese vraag wat egter nog nie beantwoord is nie, is: Hoeveel geld moet ek in my begroting opsy sit vir brandstof?
Aangesien fluktuasies in brandstofpryse hoofsaaklik deur veranderinge in die rand/dollar-wisselkoers en internasionale pryse van petroleumprodukte veroorsaak word, is dit moeilik om 'n presiese antwoord op hierdie vraag te verskaf. Skattings, wat as 'n begrotingshulpmiddel kan dien, kan egter in 'n breë band gemaak word.
Lees verder 'Begroot vir petrol van R9 tot R13 per liter'
Kospryse het werklik in Februarie gedaal (deel 2)
Gepubliseer deur Paul Joubert op 12 April 2012 in Ekonomie.	0 Kommentare
(Hierdie artikel is 'n vervolging van verlede week se artikel wat hier beskikbaar is.)
Mense se onwilligheid om te glo dat kospryse gedaal het, spruit uit verskillende foute wat maklik begaan kan word.
Iemand wat tussen die winkelrakke loop en verwag om stygende pryse te sien, is daartoe geneig om slegs na die produkte met stygende pryse op te let. Die produkte waarvan die pryse dieselfde gebly of gedaal het, word dan maklik misgekyk. Die verwagting van stygende pryse word dan "bevestig" deur die waarneming, maar die waarneming word uit die staanspoor skeefgetrek deur die verwagting.